**Препис – извлечение!**

Р Е Ш Е Н И Е № 587

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 210/31.08.2023 г. **-** приемане на Отчет за изпълнението на Програмата за управление на Община Гурково през мандат 2019-2023 г.

**МОТИВИ:**Съгласно чл. 44, ал.5 от Закона за местната администрация и местното самоуправление /ЗМСМА/, кметът на общината има задължението всяка година да представя пред общинския съвет годишен отчет за изпълнението на мандатната програма в срок до 31 януари.

Тъй като мандатът завършва с местните избори, насрочени за 29 октомври 2023 година, считам че е целесъобразно да Ви представя Отчет за изпълнение на цялата мандатна програма за мандат 2019 – 2023 година

На основание чл.21 ал.1 т.24, във връзка с ал.2 от ЗМСМА и в предвид гореизложеното, Общински съвет - Гурково

Р Е Ш И:

Приема Отчет за изпълнение на Програмата за управление на Община Гурково през мандат 2019-2023 г., неразделна част от решението.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 588

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 209 / 30.08.2023 г. – определяне на средства за поевтиняване на обедното хранене на ученици в СУ”Хр.Смирненски” гр.Гурково за учебната 2023/2024 г.

**МОТИВИ:**В писмо с вх.№К-2508/29.08.23г. Директорът на СУ ”Христо Смирненски” гр. Гурково г-н Лальо Лалев предлага и през учебната 2023/2024 г. размерът на поевтиняване на обедното хранене да остане 1 лв. на ден на ученик.

През новата учебна 2023/2024 г. в СУ ”Христо Смирненски” гр. Гурково са записани за целодневно обучение 125 ученика.

Тъй като от средствата, предоставени от Републиканския бюджет по определените стандарти за 1 ученик за 2023 год. са достатъчни за разходи за закуска, предлагаме от бюджета на Общината да се поеме поевтиняване само на обяда в размер на 1,00 лев на ден на ученик.

На основание чл.21 ал.1 т.23 във връзка с ал.2 от Закона за местното самоуправление и местната администрация, във връзка с чл.5 от ПМС№88/2000 г.за организация на ученическото столово хранене/ДВ бр.44 от 2000/ г., Общински съвет – Гурково

Р Е Ш И:

Определя норматив за поевтиняване на храната за ученическото столово хранене в размер на 1 /един/ лев за обедно хранене на ученик в СУ ”Хр.Смирненски„ гр.Гурково за учебната 2023/2024 г.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 589

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 205 / 25.08.2023 г. – разпореждане с поземлен имот – частна общинска собственост – продажба на ПИ с идентификатор 18157.501.965, находящ се в гр. Гурково.

**МОТИВИ:**В Общинска администрация гр. Гурково е постъпило заявление с   
Вх. № К-1517/19.05.2023г. от Миглена \*\*\*\*\*\* Михайлова от гр. Гурково, ул. „Христо Ботев” № \*\* с желание да закупи урегулиран поземлен имот – частна общинска собственост, находящ се в гр. Гурково представляващ:

* Поземлен имот с **идентификатор 18157.501.965** с площ **611 кв.м.** и НТП: Ниско застрояваненаходящ се в гр. Гурково, ул. „Прохода” № 2А**,** актуван с Акт за частна общинска собственост с № 128/22.06.2011г., надлежно вписан в Служба по вписванията с Вх. рег. № 3532 от 23.06.2011г., Акт 157, том 10, н.д. 2117, п. 5986.

Съгласно чл. 35, ал. 1 от Закона за общинската собственост, продажбата на имоти и вещи – частна общинска собственост, се извършва след решение на общинския съвет от кмета на общината чрез провеждане на публичен търг или публично оповестен конкурс.

Съгласно чл.45, ал.1 от Наредбата за реда за придобиване, управление и разпореждане с имоти и вещи – общинска собственост, продажбата на нежилищни имоти – частна общинска собственост, се извършва в съответствие с предвижданията в годишната програма за управление и разпореждане с имотите – общинска собственост, след решение на Общински съвет от Кмета на Общината, чрез публичен търг или конкурс.

Имотът не се използва от общината и не се предвижда в бъдеще такова, поради което може да бъде предмет на продажба. Имотът не е включен в Годишната програма за управление и разпореждане с имоти - общинска собственост, в раздел ІІІ “Б” – Имоти, които Община Гурково има намерение да продаде”

За реализиране на продажбата е направена пазарна оценка на имота, която следва да се одобри от Общински съвет.

Данъчната оценка на имота, предмет на това предложение е: **– 2338,30 лева без ДДС**

На основание чл.21, ал.1, т.8 и т.12 от ЗМСМА, чл.35, ал.1 и чл.41 ал.2 от ЗОС, както и чл.45, ал.1 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. **допълва** Годишната програма за управление и разпореждане с имотите –

общинска собственост, в раздел ІІІ “Б” – Имоти, които Община Гурково има намерение да продаде”, като **добавя нова точка:**

**т. 10** – Поземлен имот с **идентификатор 18157.501.965** с площ **611 кв.м.**, ТПТ: Урбанизирана, НТП: Ниско застрояваненаходящ се в гр. Гурково, ул. „Прохода” № 2А одобрени със заповед РД-18-3 / 18.01.2010г. на Изп. Директор на АГКК. При граници на имота 18157.501.794, 18157.501.802, 18157.501.791, 18157.501.2108

1. **дава съгласие** за продажба **чрез публичен търг с явно наддаване** на поземлен имот – частна общинска собственост, представляващ:

Поземлен имот с **идентификатор 18157.501.965** с площ **611 кв.м.**, ТПТ: Урбанизирана, НТП: Ниско застрояваненаходящ се в гр. Гурково, ул. „Прохода” № 2А одобрени със заповед РД-18-3 / 18.01.2010г. на Изп. Директор на АГКК. При граници на имота 18157.501.794, 18157.501.802, 18157.501.791, 18157.501.2108

1. **Одобрява** предложената и приложена към настоящото решение пазарна оценка за описания в т. 2 от решението имот**,** изготвена на 15.08.2023 год. и **определя пазарна цена на имота** в размер на постигната тръжна цена, при първоначална такава в размер на **7000.00 лева /**седем хиляди лева **/, без ДДС;**
2. **ОПРЕДЕЛЯ** стъпка за наддаване – 10%
3. В изпълнение на горните решения **възлага** на Кмета на Община Гурково да организира и проведе публичен търг с явно наддаване и да сключи договор за продажба на гореописания имот с лицето, спечелило търга.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 590

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 207 / 25.08.2023 г. – отдаване под наем на недвижими имоти – частна общинска собственост, представляващи поземлени имоти с идентификатори 21124.25.901, 21124.25.904, 21124.25.902 по кадастралната карта на с. Димовци, общ. Гурково.

**МОТИВИ:**В Общинска администрация гр. Гурково постъпи заявление с   
Вх. № К-1638/06.06.2023г. от Симеон \*\*\*\*\*\* Ковачев с постоянен адрес: гр. Николаево, ул. Орлово гнездо № \*\*\* относно искане за продължаване на договор за отдаване под наем на поземлени имоти с идентификатори 21124.25.901, 21124.25.904, 21124.25.902 по кадастралната карта на с. Димовци, общ. Гурково, одобрени със заповед № РД – 18-39/28.06.2010 г. на Изпълнителния директор на АГКК.

Имотите са актувани с актове за частна общинска собственост с №397/20.05.2013г., № 398/20.05.2013г. и №399/20.05.2013г., надлежно вписани в Служба по вписванията.

Във връзка с гореописаното заявление, комисия назначена със заповед № З - 190 от 08.06.2023г. на Кмета на Община Гурково направи проверка и установи на място фактическото състояние на имотa, за което има съставен протокол.

Поземлени имоти с идентификатори 21124.25.901, 21124.25.904, 21124.25.902 по кадастралната карта на с. Димовци, общ. Гурково са обработваеми, засадени с етерично-маслодайни култури, рози. Добре поддържани. До 16.09.2023г. са обект по Договор № 349 / 16.09.2013 г. за аренда на земеделска земя сключен между Община Гурково и Според разпоредбата на чл.24а, ал.6, т.1 от ЗСПЗЗ, земеделски земи, които са заети с трайни насаждения, могат да се отдадат под наем или аренда без търг или конкурс за срок не по-дълъг от 10 години.

Предвид статута на предлагания за отдаване под наем поземлен имот и наличието на ограниченията при разпореждане с него, регламентирани в §14 ал.1 от ПЗР на ЗИД на ЗОЗЗ (ДВ, бр.100 от 18 декември 2015 год., допълнен ДВ, бр. от 2020 г.) във връзка с § 27, ал. 2 от ПЗР на ЗИД на ЗСПЗЗ (ДВ, бр.62 от 10 август 2010 год.), следва в договора за отдаване под наем да се предвиди, че при наличие на предявени реституционни претенции за наетия имот, договорът се прекратява с уведомление от страна на Общината до другата страна от началото на следващата стопанска година без оглед на оставащия срок за ползване.

Поземлените имоти не са включени в Годишната програма за управление и разпореждане с имоти – общинска собственост и следва да се добави в раздел **ІІІ “Д“** - Имоти, които Община Гурково има намерение да предостави под аренда/наем” .

Цената за отдаване под наем на земеделска земя, съгл. т.4 (друг вид земеделска земя) от Приложение № 3 към чл. 23 от Наредбата за наемните цени на недвижимите имоти общинска собственост в Община Гурково е в размер на 25,00 лева на дка без ДДС годишен наем.

На основание чл.21 ал.1 т.12 и т.8 от Закона за местното самоуправление и местната администрация, чл.8 ал.9 от Закона за общинската собственост,във връзка с чл.24а ал.6 т.1 от Закона за собствеността и ползване на земеделските земи, във връзка с чл.6 ал.2 и ал.5 предл.1 от Наредба за управление ,стопанисване и ползване на земите и горите от общинския поземлен фонд, във връзка с т.2.3 от приложение 3 към т.4.5 на Заповед №РД-46-95/27.03.2023 г на Министъра на земеделието, и с оглед необходимостта от стопанисване на имота и генериране на финансови приходи за общината, Общински съвет – Гурково

Р Е Ш И:

**1.**Общински съвет допълва Годишната програма за управление и разпореждане с имоти – общинска собственост в раздел **ІІІ** **“Д“** - Имоти, които Община Гурково има намерение да предостави под аренда/наем”, като **добавя нови точки, както следва:**

|  |  |
| --- | --- |
|  | ***Д. Имоти, които Община Гурково има намерение да предостави под аренда/наем*** |
| 32 | Поземлен имот с идентификатор 21124.25.901 с площ 2675 кв.м. ТПТ: Земеделска НТП: Нива Категория на земята при неполивни условия: 6,  с АОС №398/20.05.2013г. |
| 33 | Поземлен имот с идентификатор 21124.25.902 с площ 3017 кв.м. ТПТ: Земеделска НТП: Нива Категория на земята при неполивни условия: 6,  с АОС №399/20.05.2013г. |
| 34 | Поземлен имот с идентификатор 21124.25.904 с площ 2385 кв.м. ТПТ: Земеделска НТП: Нива Категория на земята при неполивни условия: 6,  с АОС №397/20.05.2013г. |

**2.**Дава съгласие да бъдат отдадени под наем без търг или конкурс за срок от **10** /десет**/ години** поземлени имоти – частна общинска собственост представляващи:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№ по ред** | **област** | **община** | **Землище** | **идентификатор** | **категория** | **площ в**  **кв.м.** | **НТП** | **Годишен наем**  **без ДДС** |
| 32 | Стара Загора | Гурково | Димовци | 21124.25.901 | 6 | 2675 | Нива | 117,70 |
| 33 | Стара Загора | Гурково | Димовци | 21124.25.902 | 6 | 3017 | Нива | 132,75 |
| 34 | Стара Загора | Гурково | Димовци | 21124.25.904 | 6 | 2385 | Нива | 104,94 |
| **ОБЩО** | | | | | | **8077** |  | **355,39** |

**3.** Одобрява предложената наемна цена за описаните поземлени имоти общо в размер на 355,39 лева /триста петдесет и пет лева и тридесет и девет стотинки/ без ДДС годишен наем.

**4.** Оправомощава Кмета на Община Гурково, след изтичане срока на действие на Договор № 349 / 16.09.2013 г., да сключи договор за отдаване под наем на недвижими имоти – частна общинска собственост, описани в т.2 от настоящото решение, със Заявителя Симеон \*\*\*\*\* Ковачев с постоянен адрес: гр. Николаево, ул. Орлово гнездо №\*\*, в който да се предвиди, че при наличие на предявени реституционни претенции за наетите имоти, договорът се прекратява с едностранно уведомление от страна на Община Гурково до наемателя, считано от началото на следващата стопанска година, без оглед на оставащия срок за ползване

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 591

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 206 / 25.08.2023 г. – разрешение за изработване на проект за ПУП – ПРЗ /план за регулация и застрояване/ за ПИ с идентификатори 18157.186.1, 18157.186.3, 18157.186.4, 18157.186.5, 18157.186.8, 18157.186.288 и 18157.186.377 по КККР на гр. Гурково.

**МОТИВИ:** На 28.06.2023г. от Община Гурково, ЕИК 123092756, с адрес на управление : гр. Гурково, бул. „Княз Александър Батенберг” № 3, представлявана от Тотка \*\*\*\*\* Петкова – зам. кмет на Община Гурково, оправомощена със заповед № З-232 от 05.05.2020г. на Кмета на Община Гурково, е депозирано заявление за получаване на разрешение за изработване на проект за ПУП – ПРЗ /план за регулация и застрояване/ за ПИ с идентификатори 18157.186.1, 18157.186.3, 18157.186.4, 18157.186.5, 18157.186.8, 18157.186.288 и 18157.186.377 по КККР на гр. Гурково, предвид разпоредбите на чл. 124а ал.1 от ЗУТ. Искането е придружено със задание и скица - проект.

Имотите са предвидени с ОУП на Община Гурково за разширение на жилищната територия на град Гурково и уличната регулация, както и за изграждане на транспортен достъп и друга инфраструктура в територията, предвидена за разширение и жилищно строителство.

В заданието за Плана за регулация се предвижда:

* Образуване на три нови УПИ – I-383, УПИ II-384 и УПИ III-385 в кадастрален район 186, отредени за проектни номера 18157.186.383, 18157.186.384 и 18157.186.385 по КККР на град Гурково;
* Достъпът ще бъде осъществен от улица с о.т. 300 до о.т. 319, както и от два броя алеи за транспортен достъп;

В заданието за Плана за застрояване се предвижда:

За предложените функционалното предназначение и устройствен режим на територията да се определи като Жилищна устройствена зона с малко етажно застрояване - Жм със следните показатели:

* Плътност на застрояване до 60 %
* Кинт /Коефициент на интензивност/ до 1.2
* Минимална озеленена площ от 40 %
* Височина до 10 м
* Свързано застрояване с

Границата на промяна на режима на устройство и застрояване включва площ от 7 980 кв.м, в т.ч. жилищно 5517 кв.м. улици 1782 кв.м и алеи 681 кв.м.

На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и чл. 124б ал.1 от Закона за устройство на територията и във връзка с гореизложеното, Общински съвет - Гурково

Р Е Ш И:

1. Разрешава на Община Гурково, с адрес на управление : гр. Гурково, бул. „Княз Александър Батенберг” № 3 да възложи изработването на проект за ПУП – ПРЗ /план за регулация и застрояване/ за ПИ с идентификатори 18157.186.1, 18157.186.3, 18157.186.4, 18157.186.5, 18157.186.8, 18157.186.288 и 18157.186.377 по КККР на гр. Гурково, подробно описани в т.2 от настоящото решение.

2.Одобрява Техническото задание, изготвено от Възложителя и приложено към настоящето Решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 592

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 211/01.09.2023 г. - съгласие за изразходване на натрупани финансови средства, като отчисления по чл.64, ал.1 от Закона за управление на отпадъците на Община Гурково и използването им за придобиване чрез закупуване на транспортно подемна техника (комунална машина за метене и миене).

**МОТИВИ:** С Наредба № 7/19.12.2013г. се определя реда и начина за изчисляване и определяне размера на обезпеченията и отчисленията, изисквани при депониране на отпадъци. В съответствие с чл. 64, ал.2 от Закона за управление на отпадъците, целта на тези отчисления е да се намали количеството на депонираните отпадъци и да се насърчи тяхното рециклиране и оползотворяване.

Съгласно чл.24 ал.1 т.2 от горецитираната наредба (Наредба № 7/19.12.2013 г.):

**т.2 „**Натрупаните средства от отчисленията по чл. 20 се разходват от общините чрез техните бюджети за закупуване на съдове за разделно събиране на отпадъци (извън задълженията на организациите за оползотворяване на масово разпространени отпадъци), транспортни средства и транспортно подемна техника, обезпечаващи функционирането на общинските системи за управление на отпадъците“.

Мотивите за закупуване на транспортно подемна техника (комунална машина за метене и миене) са свързани с по-качественото, икономично и функционално обезпечаване на общинската система за управление и събиране на отпадъци.

Тъй като общината няма финансов ресурс, ще използва част от внесените обезпечения по чл.64 от Закона за управление на отпадъците (ЗУО), налични по сметка за чужди средства на РИОСВ – Стара Загора.

За да се усвоят необходимите средства е необходимо решение на Общински съвет Гурково за разпореждане с наличните отчисления по чл.64 от Закона за управление на отпадъците (ЗУО). След което да се подаде заявление до РИОСВ – Стара Загора.

Със свое Решение № 378/ 15.04.2022 г. / Протокол № 31 /, Общинския съвет даде разрешение за закупуване на трактор с прикачен инвентар, ремарке. Поради реорганизация на наличната техника и отпадане на необходимостта от закупуване на трактор на този етап, считам за уместно, решението да бъде отменено, а предвидената сума да се използва за закупуване на комунална машина за метене и миене.

На основание чл.21, ал. 1, т.8 и ал.2 от ЗМСМА, чл.64,ал.4 от Закона за управление на отпадъците, във връзка с чл.25, ал.2 и във връзка с чл.24 ал.1 т.2 от Наредба №7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на МОСВ и гореизложеното, Общински съвет - Гурково

Р Е Ш И:

1. Отменя свое Решение № 378/ 15.04.2022 г. / Протокол № 31 /.

2. Общински съвет - Гурково разрешава да бъде придобита, чрез закупуване, транспортно подемна техника - комунална машина за метене и миене на улици за сума до 60 000 лв. (със ДДС) със средства от натрупаните отчисления по чл.64 от Закона за управление на отпадъците .

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 593

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 212/01.09.2023 г. - одобряване на Изменение на ПУП – ПР за УПИ ІІІ – 285 в кв. 21 по ПР на с. Паничерево, представляващ 22767.501.285 по КККР на с. Паничерево; УПИ ІV – 286 в кв. 21 по ПР на с.Паничерево, представляващ 22767.501.286 по КККР на с. Паничерево и УПИ VІІІ - 642 в кв. 21 по ПР на с. Паничерево, община Гурково, представляващ ПИ с идентификатор 22767.501.642 по КККР на с. Паничерево, община Гурково.

**МОТИВИ:**След положително становище на Главния архитект , на основание чл.135 ал.3 от ЗУТ от кмета на Община Гурково е издадена Заповед № З-199 от 13.06.2023г., с която е дадено разрешение за изработването на проект за Изменение на ПУП – ПР за УПИ ІІІ – 285 в кв. 21 по ПР на с. Паничерево, представляващ 22767.501.285 по КККР на с. Паничерево; УПИ ІV – 286 в кв. 21 по ПР на с.Паничерево, представляващ 22767.501.286 по КККР на с. Паничерево и УПИ VІІІ - 642 в кв. 21 по ПР на с. Паничерево, община Гурково, представляващ ПИ с идентификатор 22767.501.642 по КККР на с. Паничерево, община Гурково, промяна на уличната регулация между о.т. 89 до о.т.90 и обособяване на алея с ширина 3.00м., като се засягат и големи части от ПИ с идентификатор 22767.501.285, които трябва да бъдат отчуждени за улица.

Действащият към момента ПУП – ПР е одобрен с Решение № 221 от Протокол № 25 от 21.05.2002г. на Общински съвет – Гурково. С този план е предвидено изграждане на улица от о.т.89 до о.т.90 с ширина 10.00м.

Към този момент, повече от двадесет години от влизането в сила на плана, предвиждането за изграждане на улица не е реализирано и не е извършена процедура по отчуждаването им.

На основание чл. 128, ал.3 от ЗУТ, изработения проект за Изменение на ПУП - ПР е съобщен от общината на заинтересованите лица. В законоустановения срок не са постъпили писмени възражения, предложения и искания по проекта.

Постъпило заявление от заинтересованите лица – Стоян \*\*\*\*\*\* Караславов и Кирил \*\*\*\*\*\*\* Йорданов, с вх. № К-2226/02.08.2023г. с което е направено искане за одобряване на Изменение на ПУП – ПР за УПИ ІІІ – 285 в кв. 21 по ПР на с. Паничерево, представляващ 22767.501.285 по КККР на с. Паничерево; УПИ ІV – 286 в кв. 21 по ПР на с.Паничерево, представляващ 22767.501.286 по КККР на с. Паничерево и УПИ VІІІ - 642 в кв. 21 по ПР на с. Паничерево, община Гурково, представляващ ПИ с идентификатор 22767.501.642 по КККР на с. Паничерево, община Гурково, одобрени със Заповед № РД-18-37/25.06.2010г. на Изпълнителния директор на АГКК.

Проектът за Изменение на ПУП – ПР е приет с Решение № 4 от Протокол № 3 от 02.08.2023г. на ЕСУТ – Гурково.

С оглед изложените по-горе мотиви и на основание чл.21 ал.1 т.11 от ЗМСМА, чл.136 във връзка с чл. 129 ал.1 от ЗУТ, Общински съвет – Гурково

Р Е Ш И:

Одобрява Изменение на ПУП – ПР на УПИ ІІІ – 285 в кв. 21, представляващ ПИ с идентификатор 22767.501.285, УПИ ІV – 286 в кв. 21, представляващ ПИ с идентификатор 22767.501.286 и УПИ VІІІ - 642 в кв. 21 по ПР на с. Паничерево, представляващ ПИ с идентификатор 22767.501.642 по КККР на с. Паничерево и изменение на улична регулация между о.т. 89 - о.т. 90 по ПР на с. Паничерево и обособяване на алея с ширина 3.00 м

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 594

05.09.2023 г.

/ Протокол № 47 /

**ОТНОСНО:** Предложение с вносител Кмет на Община с вх. № ОС - 213/05.09.2023 г.- уреждане на регулационни отношения в УПИ XVII - 54 и УПИ XVIII - 55 в кв.4 по ПР /план за регулация/ на с.Жълтопоп, община Гурково между Община Гурково и Теодора \*\*\*\* Добрева и Меглена \*\*\*\*\*\*\* Добрева и прекратяване на съсобственост.

**МОТИВИ:** По силата на нотариален акт № 182 том ІІ рег. № 4007 дело № 338 /06.072022 г. по описа на Нотариус Христина Янакиева, Теодора \*\*\*\*\*\* Добрева и Меглена \*\*\*\*\*\*\* Добрева са собственици на ПИ /поземлен имот/ с идентификатор 29595.501.38 по КК и КР на с. Жълтопоп, община Гурково. За имота има влязъл в сила ПУП- ПР, одобрен със Заповед № З-223/ 03.07.2023год. на Тотка Петкова – зам .кмет (оправомощена със Заповед № З-232/05.05.2020г.) . Според влезлия в сила ПУП- ПР е 29595.501.38 по КК и КР на с. Жълтопоп, община Гурково е разделен на два отделни поземлени имота с идентификатори 29595.501.54 с площ от 458 кв.м. и 29595.501.55 с площ от 458 кв.м. При прилагането на новоодоберния ПУП- ПР възниква необходимост от уреждане на регулационните отношения мжду Община Гурково и собствениците на новообразувните имоти.

В Община Гурково е постъпило заявление № К-2532/31.08.2023 г. от собствениците на поземлени имота с идентификатори 29595.501.54 с площ от 458 кв.м. и 29595.501.55 с площ от 458 кв.м., КК и КР на с. Жълтопоп, община Гурково чрез пълномощника им Милка \*\*\*\*\*\*\* Кръстева - Иванова за уреждане на регулационните отношения. Изготвена е скица проект с посочване на новообразуваните имоти.

Предвид изложеното са налице условия за уреждане на регулационните отношения, както следва:

**Община Гурково ще прехвърли на заявителите Теодора \*\*\*\*\*\* Добрева и Меглена \*\*\*\*\*\*\*\* Добрева правото на собственост върху:**

ПИ с проектен идентификатор 29595.501.56 по КККР на с.Жълтопоп, общ.Гурково, с площ от 10,00 кв.м., с трайно предназначение на територията – урбанизирана, начин на трайно ползване – ниско застрояване ( до 10 м) , при граници- ПИ с идентификатори: 29595.501.54, 29595.501.14 , 29595.501.53 и 29595.501.26., който имот ще бъде придаден към ПИ с идентификатор 29595.501.54.

Пазарната оценка на придаваемия имот, изготвена от лицензиран оценител е 70,00 лв. без ДДС, а данъчната оценка е в размер на 21,60 лв.

**Теодора \*\*\*\*\*\*\*\* Добрева и Меглена \*\*\*\*\*\*\*\* Добрева ще прехвърлят на Община Гурково правото на собственост върху:**

ПИ с проектен идентификатор 29595.501.57 по КККР на с.Жълтопоп, общ.Гурково, с площ от 52,00 кв.м., с трайно предназначение на територията – урбанизирана, начин на трайно ползване – за второстепенна улица , при граници- ПИ с идентификатори: 21124.6.744, 29595.501.14, 29595.501.55 и 29595.501.37, който ще бъде придаден към 29595.501.744.

Пазарната оценка на придаваемия имот, изготвена от лицензиран оценител е 350,00 лв. без ДДС, а данъчната оценка е в размер на 106,10 лв.

Новообразувания имот с идентификатор 29595.501.56, представляващ отделена част от ПИ с идентификатор 29595.501.53 по КК и КР на с. Жълтопоп, , представлява публична общинска собственост (улица), но след прилагането на ПУП – ПР, губи своето предназначение по чл. 3 ал.2 т.1 от ЗОС и следва да се промени характера си от публична в частна общинска собственост.

Във връзка с гореизложеното и на основание чл. 21, ал. 1, т. 8 от ЗМСМА, чл.15 ал. 5 от ЗУТ, чл.6 ал.1, чл. 8, ал. 9, чл. 41, ал. 2 от ЗОС, във връзка с чл. 5, ал. 2 от Наредба за реда за придобиване, управление и разпореждане с имоти и вещи – общинска собственост, Общински съвет - Гурково

Р Е Ш И:

**1.Обявява за частна общинска собственост на недвижим имот, представляващ:**

* ПИ с проектен идентификатор 29595.501.56 по КККР на с.Жълтопоп,

общ.Гурково, с площ от 10,00 кв.м., с трайно предназначение на територията – урбанизирана, начин на трайно ползване – ниско застрояване ( до 10 м) , при граници- ПИ с идентификатори: 29595.501.54, 29595.501.14 , 29595.501.53 и 29595.501.26 - собственост на Община Гурково;

**2.Допълва Годишна програма за управление и разпореждане с имоти-общинска собственост на община Гурково за 2023 година, като в Раздел III Б „Имоти, които Община Гурково има намерение да продаде“, като добавя нова точка:**

* **Точка 11** - ПИ с проектен идентификатор 29595.501.56 по КККР на с.Жълтопоп,

общ.Гурково, с площ от 10,00 кв.м., с трайно предназначение на територията – урбанизирана, начин на трайно ползване – ниско застрояване ( до 10 м) , при граници- ПИ с идентификатори: 29595.501.54, 29595.501.14 , 29595.501.53 и 29595.501.26.

**3**.Одобрява пазарна цена за ПИ с проектен идентификатор 29595.501.56 по КККР на с.Жълтопоп, общ.Гурково, с площ от 10,00 кв.м., с трайно предназначение на територията – урбанизирана, начин на трайно ползване – ниско застрояване ( до 10 м) , при граници- ПИ с идентификатори: 29595.501.54, 29595.501.14 , 29595.501.53 и 29595.501.26 - 70,00 лв. без ДДС;

**4.** Дава съгласие Община Гурково да придобие в собственост:

ПИ с проектен идентификатор 29595.501.57 по КККР на с.Жълтопоп, общ.Гурково, с площ от 52,00 кв.м., с трайно предназначение на територията – урбанизирана, начин на трайно ползване – за второстепенна улица , при граници- ПИ с идентификатори: 21124.6.744, 29595.501.14, 29595.501.55 и 29595.501.37, който ще бъде придаден към 29595.501.744 с пазарна оценка в размер на 350лв. без ДДС.

**5**.Теодора **\*\*\*\*\*\*\*\*** Добрева и Меглена **\*\*\*\*\*\*\*\*** Добрева да придобият в собственост , без провеждане на търг или конкурс, във връзка с влезлия в сила ПУП-ПР, одобрен със Заповед № З-223/ 03.07.2023 год. :

ПИ с проектен идентификатор 29595.501.56 по КККР на с.Жълтопоп, общ.Гурково, с площ от 10,00 кв.м., с трайно предназначение на територията – урбанизирана, начин на трайно ползване – ниско застрояване ( до 10 м) , при граници- ПИ с идентификатори: 29595.501.54, 29595.501.14 , 29595.501.53 и 29595.501.26 .

**6**. За уравняване на стойностите на имотите по т.4 и т.5 Община Гурково да заплати на Теодора **\*\*\*\*\*\*\*\*** Добрева и Меглена **\*\*\*\*\*\*\*\*** Добревапо посочена от тях банкова сметка, разликата в размер на 280,00 лв. без ДДС.

**7**.Всички данъци, такси и режийни разноски по издаване и вписване на договорите са за сметка на Теодора **\*\*\*\*\*\*\*\*** Добрева и Меглена **\*\*\*\*\*\*\*\*** Добрева.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**